รัฐบาลเกาหลีเหนือ

ใน**รัฐบาลเกาหลีเหนือ** คณะรัฐมนตรีเป็นองค์กรปกครองและบริหาร รัฐบาลเกาหลีเหนือประกอบด้วยสามฝ่าย ได่แก่ บริหาร นิติบัญญัติ และตุลาการ  อย่างไรก็ตาม พวกเขาไม่ได้เป็นอิสระจากกัน แต่ทุกฝ่ายอยู่ภายใต้การนำทางการเมืองแต่เพียงผู้เดียวของพรรคแรงงานเกาหลี (WPK)

## โครงสร้าง
ผู้นำต้องทำงานผ่านตัวแทนและสถาบันต่าง ๆ ซึ่งมีอำนาจในการชะลอ แก้ไข หรือแม้กระทั่งต่อต้านคำสั่งของผู้นำ สถาบันเหล่านี้อาจกำหนดโทนและทิศทางโดยรวมสำหรับนโยบายต่างประเทศและภายในประเทศของเกาหลีเหนือ เสนอแนะทางเลือกเชิงนโยบาย และล็อบบีตัวคิมเอง

รัฐบาลได้รับการยืนยันโดยสมัชชาประชาชนสูงสุด (SPA) นายกรัฐมนตรี ซึ่งแต่งตั้งรองนายกรัฐมนตรีสามคนและรัฐมนตรีของรัฐบาล เป็นหัวหน้าคณะรัฐมนตรี รัฐบาลถูกครอบงำโดยพรรคแรงงานเกาหลี (WPK) ซึ่งเป็นพรรครัฐบาลและเป็นเช่นนี้มาตั้งแต่การก่อตั้งประเทศเกาหลีเหนือใน ค.ศ. 1948

คณะรัฐมนตรีมีสิทธิ์ในการกำกับดูแลและควบคุมคณะกรรมการประชาชนท้องถิ่น (LPC, 지방인민위원회) ในเรื่องเศรษฐกิจและการบริหารท้องถิ่น เมื่อสภาบริหารแห่งรัฐ (SAC, 정무원) ถูกแทนที่ด้วยคณะรัฐมนตรี คณะกรรมการบริหารและเศรษฐกิจท้องถิ่น (LAEC, 지방행정경제위원회) ก็ถูกยุบและหน้าที่ที่เกี่ยวข้องกับการเมืองท้องถิ่นถูกโอนไปยัง LPC ภายใต้การนำของคิม จ็อง-อิล อดีตเลขาธิการใหญ่พรรคแรงงานเกาหลี อำนาจของคณะรัฐมนตรีได้รับการยกระดับให้มีสถานะเทียบเท่ากับพรรคแรงงานเกาหลีและกองทัพประชาชนเกาหลี (KPA)

เลขาธิการพรรคประจำท้องถิ่นไม่ได้ดำรงตำแหน่งประธาน LPC อีกต่อไป ซึ่งตำแหน่งดังกล่าวถูกแทนที่ด้วยอดีต LAEC ดังนั้นในทางทฤษฎี LPC จึงเป็นอิสระจากพรรคท้องถิ่นและอยู่ภายใต้การควบคุมของคณะรัฐมนตรี สถานะของ LPC ในฐานะองค์กรบริหารท้องถิ่นจึงสูงขึ้นกว่าเดิมโดยหลักการ

หน่วยข่าวกรองเศรษฐกิจ (The Economist Intelligence Unit) จัดให้เกาหลีเหนืออยู่ในอันดับสุดท้ายในฐานะระบอบเผด็จการ ในดัชนีประชาธิปไตย ค.ศ. 2012 ซึ่งประเมิน 168 ประเทศ

### ตุลาการ

ระบบตุลาการของเกาหลีเหนือมีศาลกลางเป็นหัวหน้า ซึ่งประกอบด้วยประธานศาล () และผู้ประเมินประชาชน () สองคน ในบางกรณีอาจมีผู้พิพากษาสามคน วาระการดำรงตำแหน่งของพวกเขาตรงกับวาระของสมาชิกสมัชชาประชาชนสูงสุด ศาลทุกแห่งในเกาหลีเหนือมีองค์ประกอบเช่นเดียวกับศาลกลาง ระบบตุลาการตามทฤษฎีแล้วต้องรับผิดชอบต่อสมัชชาประชาชนสูงสุดและคณะผู้บริหารสูงสุดสมัชชาประชาชนสูงสุดเมื่อสภานิติบัญญัติไม่ได้อยู่ในสมัยประชุม

ระบบตุลาการไม่ได้ใช้การทบทวนโดยศาล (judicial review) บ่อยครั้งที่กองกำลังรักษาความมั่นคงแทรกแซงการดำเนินการของระบบตุลาการจนทำให้ผลสรุปของคดีส่วนใหญ่ถูกกำหนดไว้ล่วงหน้า ผู้เชี่ยวชาญภายนอกเกาหลีเหนือและผู้แปรพักตร์จำนวนมากยืนยันว่านี่เป็นปัญหาที่แพร่หลาย ฟรีดอมเฮาส์ระบุว่า "เกาหลีเหนือไม่มีระบบตุลาการที่เป็นอิสระและไม่ยอมรับสิทธิส่วนบุคคล...รายงานการควบคุมตัวตามอำเภอใจ การ 'หายตัวไป' และการฆ่าโดยไม่ผ่านกระบวนการทางกฎหมายเป็นเรื่องปกติ การทรมานแพร่หลายและรุนแรง"

รัฐธรรมนูญฉบับที่ห้าและฉบับปัจจุบันของเกาหลีเหนือได้รับการอนุมัติและรับรองในเดือนกันยายน ค.ศ. 1998 โดยแทนที่ฉบับที่รับรองก่อนหน้านี้ใน ค.ศ. 1972 รัฐธรรมนูญฉบับก่อนหน้าได้รับการแก้ไขครั้งล่าสุดใน ค.ศ. 1992 ภายใต้รัฐธรรมนูญฉบับปัจจุบัน เกาหลีเหนือเป็นรัฐสังคมนิยมที่เป็นตัวแทนผลประโยชน์ของชาวเกาหลีทั้งหมด โทษทางอาญาอาจรุนแรง หนึ่งในหน้าที่พื้นฐานของระบบคือการรักษาอำนาจของระบอบ เนื่องจากมีข้อมูลเพียงเล็กน้อยเกี่ยวกับสิ่งที่เกิดขึ้นจริงภายในประเทศ จึงไม่แน่ชัดว่ามีการปกครองโดยนิติธรรมในระดับใด ในกรณีใด ๆ เกาหลีเหนือเป็นที่รู้จักกันดีในเรื่องการละเมิดสิทธิมนุษยชนที่เลวร้ายและควบคุมตัวผู้เห็นต่างหลายพันคนโดยไม่มีการพิจารณาคดีหรือได้รับคำแนะนำทางกฎหมาย ตามรายงานของกระทรวงการต่างประเทศสหรัฐว่าด้วยการปฏิบัติด้านสิทธิมนุษยชน รัฐบาลเกาหลีเหนือมักลงโทษครอบครัวของอาชญากรพร้อมกับผู้กระทำความผิด

### พรรคแรงงานเกาหลี

พรรคแรงงานเกาหลีถูกจัดตั้งขึ้นตาม "ระบบอุดมการณ์แบบองค์รวม" และแนวคิด "ผู้นำผู้ยิ่งใหญ่" ระบบและทฤษฎีที่คิดค้นโดยคิม ย็อง-จูและคิม จ็อง-อิล องค์กรสูงสุดของพรรคแรงงานเกาหลีคือการประชุมใหญ่ ซึ่งครั้งล่าสุดคือ "การประชุมใหญ่พรรคแรงงานเกาหลีครั้งที่ 7" ในเดือนพฤษภาคม ค.ศ. 2016 แม้พรรคแรงงานเกาหลี (ในทางทฤษฎี) จะมีโครงสร้างคล้ายกับพรรคคอมมิวนิสต์อื่น ๆ แต่ในทางปฏิบัติแล้ว พรรคมีลักษณะที่เป็นทางการน้อยกว่าและการเมืองที่ไม่เป็นทางการมีบทบาทมากกว่าปกติ สถาบันต่าง ๆ เช่น คณะกรรมการกลาง, สำนักเลขาธิการ, คณะกรรมาธิการการทหารกลาง (CMC), กรมการเมืองและคณะผู้บริหารสูงสุดมีอำนาจน้อยกว่าที่ระบุไว้ในกฎบัตรของพรรคอย่างเป็นทางการ คิม จ็อง-อึนเป็นเลขาธิการใหญ่คนปัจจุบันของพรรคแรงงานเกาหลี

เมื่อเทียบกับสถาบันอื่น ๆ ของเกาหลีเหนือ พรรคแรงงานเกาหลียังคงเป็นสถาบันที่มีอุดมการณ์มากที่สุด และมองว่าตนเองเป็นผู้พิทักษ์วิถีทางปฏิวัติโดยเน้นย้ำถึงอธิปไตยและชาตินิยม รวมถึงความมุ่งมั่นต่ออุดมการณ์สังคมนิยม ดังนั้น ในทางทฤษฎีแล้ว พรรคแรงงานเกาหลีจึงคัดค้านการประนีประนอมและการปฏิรูปเศรษฐกิจทุกรูปแบบ

* เลขาธิการใหญ่พรรคแรงงานเกาหลี: คิม จ็อง-อึน
* ประธานคณะกรรมาธิการการทหารกลางพรรคแรงงานเกาหลี: คิม จ็อง-อึน

### คณะกรรมการกิจการแห่งรัฐ

ในเดือนมิถุนายน ค.ศ. 2011 คิม จ็อง-อิลแต่งตั้งชัง ซ็อง-แท็ก น้องเขยของเขาเป็นรองประธานคณะกรรมการป้องกันประเทศ เป็นการเคลื่อนไหวที่ถูกมองว่าเป็นการเสริมสร้างตำแหน่งของตนเอง ชังได้รับการยกย่องว่าเป็นบุคคลทรงอำนาจมากที่สุดเป็นอันดับสองในเกาหลีเหนืออยู่แล้วและการแต่งตั้งของเขาทำให้ความเป็นไปได้ที่คิม จ็อง-อึน บุตรชายคนที่สามของคิม จ็อง-อิลจะสืบทอดตำแหน่งของเขามีมากขึ้น อย่างไรก็ตาม ในเดือนธันวาคม ค.ศ. 2013 ชังถูกปลดจากตำแหน่งรัฐบาลทั้งหมดและถูกประหารชีวิตในเวลาต่อมา คิม จ็อง-อึนเป็นผู้สั่งประหารชีวิต

ในเดือนมิถุนายน ค.ศ. 2016 หลังการประชุมใหญ่พรรคแรงงานเกาหลีครั้งที่ 7 รัฐธรรมนูญของเกาหลีเหนือได้รับการปรับปรุง โดยมีการแทนที่คณะกรรมการป้องกันประเทศด้วยคณะกรรมการกิจการแห่งรัฐและแต่งตั้งคิม จ็อง-อึนเป็นประธานคณะกรรมการกิจการแห่งรัฐ สิ่งนี้ทำให้คิม จ็อง-อึนดำรงตำแหน่งประมุขแห่งรัฐอย่างเป็นทางการ
* รัฐมนตรีว่าการกระทรวงความมั่นคงประชาชน: ชเว บู-อิล
* รัฐมนตรีว่าการกระทรวงกลาโหม: พัก ย็อง-ซิก

## ผู้นำพรรค

### เลขาธิการใหญ่
*คิม จ็อง-อึน

### คณะผู้บริหารสูงสุดกรมการเมือง
*คิม จ็อง-อึน, ชเว รย็อง-แฮ, พัก พง-จู, คิม ย็อง-นัม (ถึงเดือนเมษายน 2019), ฮวัง พย็อง-โซ (ถึงปี 2018)

### สมาชิกกรมการเมือง
*คิม จ็อง-อึน, คิม ย็อง-นัม, ฮวัง พย็อง-โซ, พัก พง-จู, ชเว รย็อง-แฮ, คิม กี-นัม, ชเว แท-บก, รี ซู-ย็อง, คิม พย็อง-แฮ, โอ ซู-ย็อง, ควัก ปอม-กี, คิม ย็อง-ช็อล, รี มัน-ก็อน, โร ดู-ช็อล, พัก ย็อง-ซิก, รี มย็อง-ซู, คิ ว็อน-ฮง และชเว บู-อิล และรี ย็อง-โฮ (ตุลาคม 2017), คิม แจ-รย็อง (เมษายน 2019)

### สมาชิกสำรองกรมการเมือง
*คิม ซู-กิล, คิม นัง-โอ, พัก แท-ซ็อง, รี ย็อง-โฮ, อิม ช็อล-อึน, โช ย็อน-จุน, รี พย็อง-ช็อล, โน -กวัง-ช็อล และรี ย็อง-กิล, และคิม ยอ-จ็อง, คิม จ็อง-ซิก, รี พย็อง-ช็อล (ตุลาคม 2017)

### สำนักเลขาธิการคณะกรรมการกลาง
*เลขาธิการ: ชเว รย็อง-แฮ, คิม กี-นัม, ชเว แท-บก, รี ซู-ย็อง, คิม พย็อง-แฮ, โอ ซู-ย็อง, ควัก ปอม-กี, คิม ย็อง-ช็อล และรี มัน-ก็อน

### คณะกรรมาธิการการทหารกลาง
*ประธาน: คิม จ็อง-อึน
**สมาชิก: ฮวัง พย็อง-โซ, พัก พง-จู, พัก ย็อง-ซิก, รี มย็อง-ซู, คิม ย็อง-ช็อล, รี มัน-ก็อล, คิม ว็อน-ฮง, ชเว บู-อิล, คิม กย็อง-อก, รี ย็อง-กิล และโซ ฮง-ชัน

### กรมคณะกรรมการกลาง
*ผู้อำนวยการ: คิม กี-นัม, รี ซู-ย็อง, คิม พย็อง-แฮ, โอ ซู-ย็อง, คิม ย็อง-ช็อล, รี มัน-ก็อน, รี อิล-ฮวัน, อัน จ็อง-ซู, รี ช็อล-มัน, ชเว ซัง-ก็อน, รี ย็อง-แร, คิม จ็อง-อิม, คิม จุง-ฮย็อบ, คิม มัน-ซง และคิม ยง-ซู

### คณะกรรมการควบคุมของคณะกรรมการกลาง
*ประธาน: ฮง อิน-บ็อม

## ผู้นำรัฐ

### คณะกรรมการกิจการแห่งรัฐสาธารณรัฐประชาธิปไตยประชาชนเกาหลี
สมาชิกคณะกรรมการกิจการแห่งรัฐเกาหลีเหนือมีดังนี้:
* ประธาน: คิม จ็อง-อึน
* รองประธานคณะกรรมการกิจการแก่งรัฐหมายเลขหนึ่ง: ชเว รย็อง-แฮ
*สมาชิกคณะกรรมการ:
**คิม ด็อก-ฮุน นายกรัฐมนตรี
** รี อิล-ฮวัน รองประธานพรรคแรงงานเกาหลีด้านโฆษณาชวนเชื่อ
** พลเอก รี ย็อง-กิล รัฐมนตรีว่าการกระทรวงกลาโหม
** รี ซ็อน-กว็อน รองประธานพรรคแรงงานเกาหลีด้านความสัมพันธ์ระหว่างประเทศ
** คิม ย็อง-ช็อล รองประธานพรรคแรงงานเกาหลีด้านงานแนวร่วม
** จ็อง กย็อง-แท็ก รัฐมนตรีว่าการกระทรวงความมั่นคงแห่งรัฐ
** รี พย็อง-ช็อล รองประธานคณะกรรมาธิการการทหารกลาง ที่ปรึกษาอาวุโสของผู้นำสูงสุด คิม จ็อง-อึน
** พลเอก รี ย็อง-กิล รัฐมนตรีว่าการกระทรวงความมั่นคงสาธารณะ
** คิม ย็อง-แจ ความสัมพันธ์ทางเศรษฐกิจภายนอก (การค้าต่างประเทศ)
** คิม ยอ-จ็อง รองผู้อำนวยการกรมประชาสัมพันธ์และสารสนเทศ

### คณะผู้บริหารสูงสุดสมัชชาประชาชนสูงสุดสาธารณรัฐประชาธิปไตยประชาชนเกาหลี
คณะผู้บริหารสูงสุดสมัชชาประชาชนสูงสุดมีดังนี้ :
*ประธาน: ชเว รย็อง-แฮ
*รองประธาน: ยัง ฮย็อง-ซ็อบ และคิม ย็อง-แด
*รองประธานกิตติมศักดิ์: คิม ย็อง-จู และชเว ย็อง-ริม (ตั้งแต่เดือนเมษายน 2013)
*เลขาธิการคณะกรรมการประจำ: ฮง ซ็อน-อก (ตั้งแต่เดือนเมษายน 2013)

#### สมัชชาประชาชนสูงสุด
ประธานและรองประธานสมัชชาประชาชนสูงสุด คือ:
*ประธาน: พัก แท-ซ็อง
*รองประธาน: อัน ดง-ชุน และรี ฮเย-จ็อง (ตั้งแต่เดือนเมษายน 2014)

#### คณะรัฐมนตรี
รัฐมนตรีบางคนของคณะรัฐมนตรีเกาหลีเหนือมีดังนี้:
*นายกรัฐมนตรี: คิม แจ-รย็อง (เมษายน 2019)
*รองนายกรัฐมนตรี: โร ดู-ช็อล (ตั้งแต่เดือนเมษายน 2009), รี มู-ย็อง (เมษายน 2014), คิม ย็อง-จิน (เมษายน 2014), รี ช็อล-มัน (ตั้งแต่เดือนเมษายน 2012), คิม ด็อก-ฮุน (เมษายน 2014)
*รัฐมนตรีว่าการกระทรวงการต่างประเทศ: รี ซ็อน-กว็อน (มกราคม)
*รัฐมนตรีว่าการกระทรวงการคลัง: ชเว กวัง-จิน

## ดูเพิ่ม

*การเมืองเกาหลีเหนือ
*รัฐบาลเกาหลีใต้
*สำนักอำนวยการแนะนำการท่องเที่ยวแห่งรัฐ

## หมายเหตุ

## แหล่งข้อมูลอื่น
*  — the official newspaper of the government 


หมวดหมู่:การเมืองเกาหลีเหนือ